
Samarbeid med 
Statsforvalteren i Vestfold og Telemark
Universitetet i Sørøst-Norge (USN)
Et inkluderende miljø for omsorg, lek, læring og danning

	Tema for barnehageåret 2026 – 2027: 
Inkluderende språk- og lekemiljø – Nødvendig for noen, gøy for alle
Mål:
· Barnehagen skal støtte barn i å ta vare på seg selv, hverandre og naturen. 
· Alle barn er i lek og opplever seg betydningsfulle i fellesskapet 
· Barnehagene har en tydelig ledelse og bygger høy kapasitet, gjennom å utvikle kompetanse, motivasjon og felles verdier


	Barnehagens bakgrunn for valg av mål og tiltak: (Hvordan har barnehagen kommet fram til disse valgene?)
Målsettingene for kommende år er utarbeidet på bakgrunn av evalueringer fra forrige barnehageår, refleksjoner i personalgruppen med alle faggruppene, og i samarbeid med ressurspersonen.
Barnehagen har valgt å delta i Stine Sofie Barnehagepakke, og dette vil være vårt hovedsatsingsområde. Målet er å styrke de ansattes handlingskompetanse i arbeidet med å forebygge, avdekke og håndtere vold og seksuelle overgrep mot barn. Styrer og ressursperson har deltatt på tre kursdager i regi av Stine Sofie Stiftelsen og har ansvar for å videreformidle kunnskapen til resten av personalet. Gjennom året vil vi arbeide med refleksjonsoppgaver, samtaler rundt illustrasjoner og ulike praksisnære problemstillinger. Personalet skal også lese og drøfte faglitteratur om samtaler med barn, samt øve på relevante situasjoner gjennom kollegaveiledning. Nytt av året er samarbeidsbarnehager, og vi håper å dra nytte av vår samarbeidsbarnehage, Uksodden, som også har deltatt på Stine Sofie barnehagepakke. Vi ser frem til å utveksle erfaringer og refleksjoner på tvers av barnehagene.
Et annet viktig satsingsområde er å videreutvikle et inkluderende språk- og lekemiljø der alle barn opplever tilhørighet, trygghet og deltakelse i fellesskapet. For å lykkes med dette er det viktig å se det allmennpedagogiske og spesialpedagogiske arbeidet i sammenheng. Barn som opplever gode relasjoner, mestring og anerkjennelse, utvikler en positiv selvfølelse og et godt grunnlag for sosial kompetanse og livsmestring. Vi vil derfor ha særlig fokus på de ansattes kompetanse i å skape inkluderende språk-- og lekemiljøer gjennom bevisst bruk av ASK, relasjonsbygging, lekestøtte og tilrettelegging av det fysiske miljøet. Gjennom observasjon, refleksjon og en bevisst voksenrolle skal vi sikre at alle barn blir sett, hørt og verdsatt som en del av fellesskapet.
Vi fortsetter å arbeide temabasert, da erfaringene viser at dette bidrar til større lekefellesskap og økt inkludering. Temaene tar utgangspunkt i barnas interesser og erfaringer. Dersom mange barn for eksempel er opptatt av Kaptein Sabeltann og sjørøverlek, kan dette danne grunnlag for et felles temaarbeid. Gjennom kunnskapsdeling, aktiviteter og produksjon av rekvisitter får alle barna et felles utgangspunkt for lek, også de som ikke har de samme erfaringene fra før. På denne måten skaper vi flere møteplasser for samspill og deltakelse.
Den voksnes rolle er avgjørende i dette arbeidet. Gjennom å være varme, tilstedeværende og tydelige omsorgspersoner skal vi støtte barna i å utvikle gode relasjoner, tro på egne evner og ferdigheter til å håndtere utfordringer. Slik bidrar vi til å bygge robuste barn som tør å uttrykke egne tanker og følelser, søker hjelp når de trenger det og møter nye utfordringer med trygghet og nysgjerrighet.


	Barnehagens mål 2026 - 2027
· Styrke de ansattes handlingskompetanse i arbeidet med å forebygge, avdekke og håndtere vold og seksuelle overgrep

· Skape et inkluderende språk- og lekemiljø

· Styrke barnas robusthet 

· Barna skal lære om naturen og det den har å by på


	Plan for tiltak 2026 - 2027
· Styrke de ansattes handlingskompetanse i arbeidet med å forebygge, avdekke og håndtere vold og seksuelle overgrep
· Refleksjonsoppgaver fra barnehagepakken
· Lese bok om hvordan samtale med barn 
· Faglitteratur og forskning

· Skape et inkluderende språk- og lekemiljø
· Voksne som støtter og veileder inn i lek
· Voksne som utfordrer 
· Voksne som er relasjonsbyggere 
· Voksne som deltar i lek både inne og ute
· Voksne som tilrettelegger for alle barn 
· Voksne som bidrar til et trygt og godt barnehagemiljø 
· Voksne som smiler og ler 
· Bruk av ASK og tegn til tale 
· Bruke naturmateriell inn i miljøene


· Styrke barnas robusthet
· Vi skal møte trygge barn og voksne
· Vi skal bidra til økt sosial kompetanse
· Vi skal rustes for å tile motgang
· Vi skal øve på konflikthåndtering
· Vi skal legge til rette for mestringsglede

· Barna skal lære om naturen og det den har å by på
· Vi opplever naturens mangfold og erfarer den som leke- og læringsarena
· Vi bryr oss om og ønsker å ta vare på naturen
· Naturen benyttes til spenning, fysisk aktivitet og som mestringsarena
· Naturopplevelser gir næring til kreativitet og undring
· Vi bruker miljøtrappa som modell for å vise barna veien fra naturopplevelser og nysgjerrighet til forståelse, medvirkning og ansvar for en bærekraftig framtid.



	Dato: 25.08.26                             Sted: Stathelle

____________________________                            ___________________________                                       
           Sign. styrer                                                             Sign. ressursperson



 Frist for å sende inn barnehagens kompetanseplan er 28.08.2026

